*Laman ini mungkin lebih sesuai **dipindahkan** ke **Kepulauan Dara British***  

|  |
| --- |
| ***British Virgin Islands*** **Kepulauan Dara British** |
| 

|  |  |
| --- | --- |
| Bendera Kepulauan Dara British | Jata Kepulauan Dara British |
| Bendera | Jata |

 |
| Cogan kata: *"Vigilate"* |
| Lagu: *God Save the King* |
| Lokasi Kepulauan Dara BritishLokasi Kepulauan Dara British |
| **Ibu kota** | Road Town |
| **Bahasa rasmi** | Bahasa Inggeris |
| **Negara** | United Kingdom |
| **Kerajaan** | Wilayah Luar Negeri British |
|
|  - Ketua Negara | Ratu Elizabeth II |
|  - Gabenor | David Pearey |
|  - Ketua Menteri | Orlando Smith |
|
|
| **Wilayah berautonomi** |   |
|  - Diisytiharkan | 1967  |
|
|
|
|
|
|
|
|
| Keluasan |
|  - Jumlah | 153 km² (ke-216)59 km persegi  |
|  - Air (%) | 1.6 |
| Penduduk |
|
|  - Bancian 2005 | 22,016 |
|
|  - Kepadatan | 260/km² (ke-68)673/km persegi |
|
| **Mata wang** | Dolar AS (`USD`) |
| **Zon waktu** | Q (UTC-4) |
|
|
| **Domain Internet** | .vg |
| **Kod panggilan** | +1 (284) |

**Kepulauan Dara British** (bahasa Inggeris: **British Virgin Islands** disingkatkan kepada **BVI**) merupakan sekumpulan pulau di Laut Caribbean dan timur Puerto Rico. Ia wilayah luar negeri tanggungan British dan dinamakan Kepulauan Dara British untuk membezakannya dengan Kepulauan Dara Amerika Syarikat di sebelah baratnya. 

Pulau-pulau utamanya ialah Tortola, Virgin Gorda, Anegada dan Jost Van Dyke bersama-sama dengan lebih 50 buah pulau-pulau kecil lain. Lebih kurang 15 buah daripada pulau-pulau ini berpenghuni. Pulau terbesar iaitu Tortola dianggarkan berukuran 20 km panjang dan 5 km lebar. Pulau-pulau ini mempunyai populasi seramai 22,000 orang dan lebih kurang 18,000 orang tinggal di Tortola. Ibu negeri pulau-pulau ini adalah Road Town yang terletak di Tortola.

Ekonomi
-------

Kepulauan ini salah satu dari wilayah di Caribbean yang makmur dengan pendapatan keluaran dalam negara kasar per kapita berjumlah AS$38,500 (anggaran 2004).

Ekonomi pulau terkenal melalu dua teras iaitu pelancongan dan perkhidmatan kewangan. Industri pelancongan penting kerana ia menjadi sumber pendapatan kebanyakan penduduk dan perniagaan tempatan seperti pemandu teksi dan penjaja jalanan. Bagaimanapun dari segi ekonomi, perkhidmatan kewangan lebih penting. Hampir separuh dari perolehan kerajaan datang dari bayaran lesen oleh syarikat luar persisir pantai, dan jumlah wang yang banyak juga datang dari cukai pendapatan yang dibayar mereka di dalam sektor industri amanah. 

Pelancongan menyumbang 45% pendapatan kebangsaan. Pulau ini adalah destinasi popular warganegara Amerika Syarikat dengan lebih kurang 350,000 pelancong datang melawat setiap tahun (angka 1997). Pelancong gemar melawat pantai-pantainya, The Baths di Virgin Gorda, bersnorkel di Anegada, berkunjung ke bar Jost Van Dyke, atau belayar menjelajah pulau-pulau terpencil. 

Pendapatan yang besar juga datang dari pendaftaran syarikat luar persisir pantai. Sehingga 2004, lebih dari 550,000 syarikat telah didaftar. Pada tahun 2000, KPMG melaporkan melalui kajiannya bahawa lebih 41% syarikat-syarikat luar persisir pantai dunia ditubuhkan di Kepulauan Dara British. Sejak 2001, perkhidmatan kewangan di pulau ini dikawal oleh Suruhanjaya Perkhidmatan Kewangan yang bebas.

Sejak 1959, mata wang rasmi pulau ini adalah dolar Amerika Syarikat yang juga digunakan di Kepulauan Dara Amerika Syarikat yang berjiranan.

Kepulauan Virgin British adalah sasaran utama pengedar dadah yang menggunakan pulau ini sebagai pintu masuk ke Amerika Syarikat. Mengikut Pejabat Luar dan Komanwel, pengedaran dadah adalah ancaman serius ke atas kestabilan pulau.

Nota kaki
---------

1. ↑  CIA. Economy: British Virgin Islands Diarkibkan 2016-02-13 di Wayback Machine. The World Factbook, CIA publications, 19 Disember 2006. Retrieved 25 Disember 2006.
2. ↑  British Virgin Islands Country Profile, Foreign & Commonwealth Office

Lihat juga
----------

* flagPortal United Kingdom

* Wilayah Luar Negeri British dan Wilayah Tanggungan Mahkota

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat
* Republik Czech

 |
| Lain-lain | 
* MusicBrainz (kawasan)
* Arkib Negara (A.S.)
* Trove (Australia)
	+ 1

 |